fi fi fi fi en en fi fi fi fi fi fi fi fi fi fi fi da fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Kolmeen viikkoon en ole avannut bloggeria ja se tuntuu ihan hyvältä. Olen myös tietoisesti jättänyt kameraa kotiin ja koittanut elää enemmän ilman kameraa. En tosin ajatellut pitäväni mitään blogitaukoa, mutta nyt oli kiva tänne palata ja kirjoitella vähän kesäkuun kuulumisia. Instagramihan mulla päivittyy suht aktiivisesti ja jos haluaa mun kuulumisia seurata reaaliaikaisesti, niin @jennislullaby nimimerkillä mut löytää.
Ihan ensimmäisenä haluan kesäkuun kuulumisista nostaa esille mökkireissun Joutsassa, joka me tehtiin 16 bloggaajan voimin reilu viikko sitten. Tästä on tulossa kunnon postaus myöhemmin, mutta halusin näillä muutamalla kännykkäkuvalla vielä fiilistellä tätä reissua. Oli ihana irtiotto arjesta, vaikka aluksi mietinkin, että kuinka pystyn rentoutumaan, kun lapset on kotona. Mutta hyvin meni se reissu ja oli kyllä niin ihanat puitteet noissa Lomaleivon mökeissä.
Kesäkuussa myös vietimme isomummuni 90-vuotissyntymäpäiviä. Kunnioitettava ikä! Nappasimme myös viiden sukupolven kuvan toistamiseen.
Yksi viikonloppu veimme kaikki lastenhuoneen tavarat ja huonekalut olohuoneeseen ja vaihdoimme huoneeseen lattian. Paljon on hommaa vielä jäljellä ja oishan se hienoa jos pystyis koko huoneen remontoimaan kerralla, mutta siihen tarvittaisiin kyllä apua tai vähintäänkin lastenhoitoapua! Tavoitteena olisi saada koko huone remontoitua ennen vauvan syntymää.
Juhannusta vietettiin kotona ja muuten tuttuun tapaan kävimme Keuruulla helluntaiseurakuntien järjestämillä kesäjuhlilla eli Juhannuskonferenssissa. Mietin kyllä, että jaksaako sinne tänä vuonna mennä, koska meillä on nyt joka viikonloppu ollut jotain. Lähdimme kuitenkin ja onneksi Timo ajoi. Ois kyllä ihan kiva mennä sinne pitkästä aikaa yötäkin.
Tultiin Keuruulta illalla takaisin ja juuri kun olin menossa pesemään hampaita ja nukkumaan, astuin Plaston muovisen lelutraktorin päälle. En edes aluksi huomannut, että jalasta tulee verta ja mietin kauan, että lähdenkö päivystykseen, koska juhannuksena siellä kuitenkin olisi porukkaa. Varpaan taitekohdassa oli kuitenkin koko varpaan levyinen ja suht syvä haava, niin pakko sinne oli lähteä. En onneksi joutunut odottamaan kuin tunnin verran ja pari tikkiähän sinne laitettiin. Voin muuten kertoa, että jalka on ollut sen jälkeen kipeä ja oon nyt viikonlopun jälkeen ollut kotona vaan, kun on vaikea kävellä.
Näiden lisäksi olen pitänyt viikon verran kirppispöytää, tehnyt Ifolorille valokuvatilauksen ja yrittänyt kuumeisesti etsiä meidän kuormalavoista tehtyyn terassisohvaan patjoja, jotka ois sään kestäviä ja edes kohtuuhintaisia. Olen myös joutunut heittämään kesäkukkia roskiin, koska mun mökkireissun aikana niitä ei kasteltu, niin ne kuoli... Tosi kiireinen kesä on tulossa ja sanon jo näin etukäteen, että bloggaamistahti saattaa olla vähän hitaampaa, mutta en ole lopettamassa kuitenkaan, vaikkei postauksia tulekaan tasaiseen tahtiin. Palataan toivottavasti pian uuden postauksen parissa!♥
Millainen kesäkuu teillä on ollut? :)
Category: lifestyle, oma elämä
La La Lilja2. heinäkuuta 2018 klo 20.11
Olipas kivan kuuloinen kesäkuu! :) Blogitauko tekee varmasti välillä hyvää, itsekin olen miettinyt, että pitäisikö kesälomalla ottaa blogin suhteen vähän rennommin.
Jenni/Jenni's lullaby4. heinäkuuta 2018 klo 9.29
Kiitos kommentistasi! :) Kesäkuu oli kyllä mukava ja toivottavasti tämä heinäkuukin olisi vähintään yhtä kiva! :) Joskus on ihan hyvä ottaa blogin suhteen vähän rennommin. Jotenkin kesäisin mulla aina postaustahti vähän hidastuu, mutta toisaalta ihan hyvä juttu niin voi keskittyä enemmän oikeaan elämään kuin someen. :D
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
CopyRight © | Theme Designed By Hello Manhattan